Public procurement notice: Voluntary Ex Ante Transparency Notice
Published: 2021-12-22
Buyer: Forsvarsministeriets Materiel- og Indkøbsstyrelse
Country: DK
Contract type: Services
Procedure: Negotiated without a prior call for competition
CPV classification: 72200000
Estimated value: 10000000 DKK

Technical requirements: FMI påtænker at forlænge en rammeaftale om service og vedligehold af Forsvarets to Voice Communication Systems (VCS) placeret i Karup og Skrydstrup. VCS anvendes til kommunikation mellem kontroltårn og fly, og er således afgørende for at kunne udføre kontrol af lufttrafik.
Rammeaftalen er indgået med Frequentis AG og udløber den 31. december 2021. FMI påtænker at forlænge rammeaftalen for en fireårig periode, hvorefter den udløber den 31. december 2025.
Forlængelse af rammeaftalen er nødvendig for at kunne anvende Forsvarets VCS, idet manglende vedligeholdelse af VCS kan medføre, at der opstår interferens og dermed en hindring af informationer mellem kontroltårn og fly, hvilket ultimativt risikerer at have betydning for flysikkerheden.
Denne bekendtgørelse med henblik på frivillig gennemsigtighed indrykkes, idet FMI har besluttet af indgå en rammeaftale på 4 år med Frequentis AG (VAT-nr.: ATU14715600) efter proceduren udbud med forhandling uden forudgående offentliggørelse af en udbudsbekendtgørelse i overensstemmelse med udbudslovens § 80, stk. 3.
Rammeaftalen vedrører anskaffelse af service og vedligehold til under-støttelse af Forsvarets Air Traffic Control baseret på Voice Communication System.
Værdien af rammeaftalen er estimeret til DKK 10.000.000. for hele aftaleperioden, og det er FMI´s vurdering, at ydelserne omfattet af rammeaftalen udelukkende kan anskaffes fra Frequentis AG på grund af manglende konkurrence af tekniske årsager samt eksklusive rettigheder.
Dette skyldes, at FREQUENTIS AG  er i besiddelse af specifik teknisk knowhow samt eksklusive rettigheder til VCS, som er en afgørende forudsætning for at levere de i henhold til rammeaftalen omfattede ydelser. Sikkerhedsmæssige hensyn  begrunder desuden nødvendigheden af, at ydelserne omfattet af anskaffelsen leveres samt foretages af personel med den rette tekniske knowhow, hvilket efter FMI’s vurdering kun kan erhverves fra Frequentis AG. Såfremt det skulle være muligt at foretage et leverandørskifte undervejs, ville dette efter FMI’s vurdering medføre væsentlige risici for kompromittering af beredskabet, hvilket i yderste konsekvens kan koste menneskeliv. FMI vurderer derudover, at der ikke findes et rimeligt alternativ, og sammenfattende vurderer FMI, at betingelserne i udbudslovens § 80, stk. 3 og stk. 4 er opfyldt.
FMI agter på denne baggrund at indgå rammeaftalen med Frequentis AG. Rammeaftalen vil blive indgået efter udløbet af 10 kalenderdage regnet fra dagen efter den dag, hvor denne bekendtgørelse blev offentliggjort.
Datoen angivet i bekendtgørelsens pkt. V.2.1) er datoen for beslutningen om at forlænge rammeaftalen og ikke datoen for indgåelse af tillægget om forlængelse af rammeaftalen. Aftale om forlængelse af rammeaftalen vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
Værdien angivet i pkt. II.1.7) og V.2.4) er værdien af tillægget til rammeaftalen, og er således ikke udtryk for rammeaftalens samlede værdi.
FMI følger proceduren i klagenævnslovens § 4 (lovbekendtgørelse nr. 593 af 2. juni 2016 om Klagenævnet for Udbud, tilgængelig på www.retsinformation.dk). Tillægget om forlængelse af rammeaftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en rammeaftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en rammeaftale, forudsat at bekendtgørelsen indeholder begrundelsen for ordregiverens beslutning om at tildele rammeaftalen uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Frequentis AG
Award value: 10000000